হাটি হাটি পা পা করে বাংলাদেশ থেকে পরিচালিত প্রথম বাংলা (সম্পূর্ণ ইউনিকোড ভিত্তিক) ফোরাম প্রজন্ম ফোরাম (http://forum.projanmo.com) তিন বছরে পা দিলো। সেই হিসাবে ২০শে জানুয়ারী প্রজন্মফোরামের ৩য় জন্মবার্ষিকী বলা যায়। বিগত দুই বছরে প্রজন্ম ফোরামের সাফল্য আকাশচুম্বি| দুই হাজারের বেশী সদস্যের পদচারণায় পোস্টের সংখ্যা দাড়িয়েছে লক্ষাধিক। আলোচিত হয়েছে প্রায় হাজার দশের বিষয় নিয়ে। ছোট বড় সমস্যা সমাধান, আন্তর্জাতিক বা জাতীয় বিষয়ে আলোচনা, আড্ডা, কৌতুক, সাহিত্য, রাজনীতি, অর্থনীতি কি নেই এখানে। সব মিলিয়ে পশ্চিমবঙ্গ এবং বাংলাদেশের বাংলাভাষাভাষীদের অনলাইনে মিলন মেলা বলা যায় এটাকে। বিশ্বের বিভিন্ন দেশে ছড়িয়ে ছিটিয়ে থাকা বাঙ্গালীরা প্রাণ ফিরে পাই এখানে এলে। সবার সহযোগীতাই প্রজন্ম ফোরাম আরো এগিয়ে যাবে এটাই সবার প্রত্যাশা।